Úradný vestník L 311 , 08/11/1982 S. 0013 - 0015

Fínske špeciálne vydanie: Kapitola 3 Zväzok 15 S. 0170

Španielske špeciálne vydanie: Kapitola 03 Zväzok 26 S. 0109

Švédske špeciálne vydanie: Kapitola 3 Zväzok 15 S. 0170

Portugalské špeciálne vydanie Kapitola 03 Zväzok 26 S. 0109



Rozhodnutie Komisie z 18. októbra 1982 o zozname prevádzkarní vo Švajčiarskej konfederácii, schválených na účely vývozu čerstvého mäsa do spoločenstva (82/734/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o zdravotných problémoch a problémoch veterinárnych inšpekcií pri dovoze hovädzieho dobytka a ošípaných a čerstvého mäsa z tretích krajín [1], najmä na jej článok 4 odsek 1 a článok 18 ods. 1 písm. a) a b), so zreteľom na návrh Komisie, keďže prevádzkarne v tretích krajinách nesmú byť oprávnené na vývoz čerstvého mäsa do spoločenstva, ak nespĺňajú všeobecné a osobitné podmienky ustanovené v smernici 72/462/EHS; keďže Švajčiarsko v súlade s článkom 4 odsek 3 smernice 72/462/EHS zaslalo zoznam prevádzkarní oprávnených na vývoz čerstvého mäsa do spoločenstva; keďže návštevy na mieste uskutočnené spoločenstvom dokázali, že hygienické normy v mnohých z týchto prevádzkarní sú vyhovujúce, a preto tieto prevádzkarne môžu byť zapísané do prvého zoznamu, vypracovaného v súlade s článkom 4 odsek 1 uvedenej smernice, uvádzajúceho prevádzkarne, z ktorých sa môže schváliť dovoz čerstvého mäsa; keďže v prípade ostatných prevádzkarní navrhnutých Švajčiarskom je potrebné ich opätovné preskúmanie na základe dodatočných informácií týkajúcich sa ich hygienických noriem a ich schopnosti rýchlo sa prispôsobiť pravidlám spoločenstva; keďže dovtedy s cieľom zabrániť náhlemu prerušeniu existujúcich obchodných tokov by sa malo dočasne schváliť pokračovanie vývozu čerstvého mäsa z týchto prevádzkarní do členských štátov, ktoré sú pripravené ho prijať; keďže z toho dôvodu je potrebné opätovne preskúmať a v prípade potreby tiež upraviť toto rozhodnutie; keďže pokiaľ ide o osobitný prípad mraziarenských skladov, v súčasnosti sa pripravuje určitá úprava noriem spoločenstva, ktoré musia byť splnené a ktorých konečnú podobu nie je možné s určitosťou predpovedať; keďže následne je potrebné celú vec uchovávať v stave riešenia a rozhodnutia týkajúce sa týchto prevádzkarní odložiť na neskorší dátum; keďže by sa malo pripomenúť, že dovoz čerstvého mäsa podlieha aj ďalším veterinárnym pravidlám spoločenstva, najmä v súvislosti s požiadavkami na ochranu zdravia vrátane osobitných opatrení pre Dánsko, Írsko a Spojené kráľovstvo; keďže na podmienky dovozu čerstvého mäsa z prevádzkarní uvedených v prílohe sa naďalej vzťahujú určené veterinárne ustanovenia a všeobecné ustanovenia zmluvy; keďže legislatíva týkajúca sa zdravia dovážajúceho členského štátu sa naďalej vzťahuje predovšetkým na dovoz z tretích krajín a opätovný vývoz do iných členských štátov niektorých kategórií mäsa, ako sú diely s hmotnosťou do 3 kg alebo mäso obsahujúce rezíduá určitých látok, na ktoré sa zatiaľ nevzťahujú harmonizované pravidlá spoločenstva; keďže bez priaznivého stanoviska Stáleho veterinárneho výboru Komisia nie je schopná prijať opatrenia, ktoré sa v tejto veci predpokladali na základe postupu uvedeného v článku 29 smernice 72/462/EHS, PRIJALA TOTO ROZHODNUTIE: Článok 1 1. Prevádzkarne vo Švajčiarsku uvedené v prílohe sa týmto schvaľujú na účely vývozu čerstvého mäsa do spoločenstva. 2. Na dovoz čerstvého mäsa z prevádzkarní uvedených v odseku 1 sa naďalej vzťahujú platné veterinárne ustanovenia spoločenstva, najmä ustanovenia týkajúce sa požiadaviek na ochranu zdravia. Článok 2 1. Členské štáty zakážu dovoz čerstvého mäsa z iných prevádzkarní, ako sú prevádzkarne uvedené v prílohe. 2. Zákaz uvedený v odseku 1 sa však uplatňuje až od 1. augusta 1983 na prevádzkarne, ktoré nie sú uvedené v prílohe, ale ktoré schválili a úradným postupom navrhli švajčiarske orgány 1. januára 1982 podľa článku 4 odsek 3 smernice 72/462/EHS, ak sa do 1. augusta 1983 neprijme opačné rozhodnutie v súlade s článkom 4 odsek 1 uvedenej smernice. Komisia zašle zoznam týchto prevádzkarní členským štátom. Článok 3 Toto rozhodnutie sa bude uplatňovať od 1. januára 1983. Článok 4 Toto rozhodnutie sa preskúma a v prípade potreby sa upraví do 1. marca 1983. Článok 5 Toto rozhodnutie je adresované členským štátom. V Luxemburgu 18. októbra 1982 Za Radu predseda N. A. Kofoed [1] Ú. v. ES L 302, 31.12.1972, s. 28. -------------------------------------------------- PRÍLOHA ZOZNAM PREVÁDZKARNÍ UVEDENÝCH V ČLÁNKU 1 Schvaľovacie číslo | Prevádzkareň | Adresa | I.HOVÄDZIE MÄSO A.Bitúnky a rozrábkarne A 115 — C 227 | Gustav Spiess | 9442 Berneck | A 145 — C 267 | Grieder AG | 4702 Önsingen | B.Bitúnky A 102 | Städtischer Schlachthof | 3014 Bern | A 103 | Städtischer Schlachthof | 4000 Basel 25 | A 107 | Städtischer Schlachthof | 9015 St. Gallen | A 117 | Abattoir municipal de Genève | 1227 Carouge | A 124 | Braunwalder AG | 5610 Wohlen | A 147 | Städtischer Schlachthof Luzern | 6010 Kriens | A 155 | FRF Frischfleisch AG | 6210 Sursee | II.BRAVČOVÉ MÄSO A.Bitúnky a rozrábkarne A 110 — C 250 | Gebr. Kunz, Fleisch- und Wurst Produktion AG | 8865 Bilten | A 115 — C 227 | Gustav Spiess | 9442 Berneck | A 145 — C 267 | Grieder AG | 4702 Önsingen | B.Bitúnky A 102 | Städtischer Schlachthof | 3014 Bern | A 103 | Städtischer Schlachthof | 4000 Basel 25 | A 107 | Städtischer Schlachthof | 9015 St. Gallen | A 124 | Braunwalder AG | 5610 Wohlen | A 130 | Abatttoir municipal de Lausanne | 1008 Prilly | A 136 | Micarna AG | 9602 Bazenheid | A 147 | Städtischer Schlachthof Luzern | 6010 Kriens | A 155 | FRF Frischfleisch AG | 6210 Sursee | --------------------------------------------------